Document ID: 31993R2090

KOMISSION ASETUS (ETY) N:o 2090/93,
annettu 27 päivänä heinäkuuta 1993,
asetuksen (ETY) N:o 1208/81 soveltamista koskevista yksityiskohtaisista säännöistä täysikasvuisten nautojen markkinahintojen toteamiseksi yhteisön täysikasvuisten nautaeläinten ruhojen luokitteluasteikon perusteella annetun asetuksen (ETY) N:o 563/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 125/93(2),
ottaa huomioon yhteisön täysikasvuisten nautojen ruhojen luokitteluasteikosta 28 päivänä huhtikuuta 1981 annetun neuvoston asetuksen (ETY) N:o 1208/81(3), sellaisena kuin se on viimeksi muutettuna asetuksella (ETY) N:o 1026/91(4), ja erityisesti sen 2 artiklan 2 kohdan,
sekä katsoo, että
komission asetuksen (ETY) N:o 563/82(5), sellaisena kuin se on viimeksi muutettuna asetuksella (ETY) N:o 3402/85(6), 1 artiklan 3 kohdassa vahvistetaan ruhojen painoon sovellettavat korjaukset, jos niiden tarjontamuoto eroaa viitetarjontamuodosta; olisi muutettava tiettyjen rasvaisuusluokkien osalta ulkoisen rasvan poistamista koskevat korjaukset, jotta ne vastaisivat paremmin käytäntöä; lisäksi olisi määriteltävä tarkasti mainittujen korjausten laskentamenetelmä sen mukaan, ovatko ne täysin samanlaisia koko jäsenvaltiossa vai vaihtelevatko ne teurastamosta toiseen, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 563/82 seuraavasti.
1) Lisätään 1 artiklaan 4 kohta seuraavasti:
"4 Jos edellisessä kohdassa tarkoitetut korjaukset ovat samanlaiset jäsenvaltion koko alueella, ne lasketaan kansalliselta pohjalta; jos mainitut korjaukset vaihtelevat teurastamosta toiseen, ne lasketaan yksittäin."
2) Korvataan liitteessä rasvaisuusluokkien 3 ja 4 ulkoisen rasvan poistamisen varalta määrätyt korjauskertoimet kukin vastaavasti lisäysprosenteilla + 2 ja + 3.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1993.

Labels: 12
2
17
6